Περί εφαρμογής των αποφάσεων 1127(1997) και 1130(1997) του Συμβουλίου Ασφαλείας του ΟΗΕ. Απαγορεύεται η είσοδος ή η διέλευση από το ελληνικό έδαφος όλων των αξιωματούχων της UΝΙΤΑ και των μελών των αμέσων οικογενειών τους όπως ορίζονται σύμφωνα με την παράγραφο 11(α) της απόφασης 1127(1997) (ΦΕΚ Α΄ 272/24.12.97), από την Επιτροπή που συστάθηκε βάσει της αποφάσεως 864(1993) του Συμβουλίου Ασφαλείας (Απόφαση Υπουργού Εξωτερικών από 23.3.94, ΦΕΚ Α΄ 51/5.4.94), εκτός εκείνων των αξιωματούχων που είναι απαραίτητοι για την πλήρη λειτουργία της Κυβέρνησης Ενότητας και Εθνικής Συμφιλίωσης, της Εθνικής Συνέλευσης ή της Μικτής Επιτροπής που συστάθηκε με το Πρωτόκολλο της Λουσάκας, με την προϋπόθεση ότι τίποτε σε αυτό το άρθρο δεν δημιουργεί υποχρέωση άρνησης εισόδου Ελλήνων υπηκόων επί ελληνικού εδάφους. Αναστέλλεται η ισχύς ή ακυρώνονται όλα τα ταξιδιωτικά έγγραφα, θεωρήσεις ή άδειες παραμονής που έχουν εκδοθεί σε ανώτερους αξιωματούχους της UΝΙΤΑ και σε μέλη των άμεσων οικογενειών τους, όπως έχουν ορισθεί σύμφωνα με την παράγραφο 11(α) της απόφασης 1127(1997), υπό τις εξαιρέσεις που προβλέπονται στο Άρθρο 1 Κλείνουν αμέσως όλα τα γραφεία που ενδεχομένως διατηρεί η UΝΙΤΑ επί ελληνικού εδάφους Απαγορεύεται η χορήγηση αδείας σε κάθε αεροσκάφος να απογειωθεί, να προσγειωθεί ή να πραγματοποιήσει υπέρπτηση του ελληνικού εδάφους εάν έχει απογειωθεί από ή προσγειωθεί σε μέρος εντός του εδάφους της Αγκόλας άλλο από εκείνα που περιλαμβάνονται στον κατάλογο που παρέχει η Κυβέρνηση της Αγκόλας στην Επιτροπή που δημιουργήθηκε βάσει της απόφασης 864(1993) Απαγορεύεται, από Έλληνες υπηκόους ή από το ελληνικό έδαφος ή με την χρήση πλοίων που φέρουν την ελληνική σημαία ή αεροσκαφών που είναι εγγεγραμμένα στις αρμόδιες ελληνικές αρχές, η προμήθεια ή διάθεση καθ’ οιονδήποτε τρόπο και μορφή, οποιουδήποτε αεροσκάφους ή τμημάτων αυτού, στο έδαφος της Αγκόλας από σημεία εισόδου διαφορετικά από τα ορισθέντα σε κατάλογο που παρέχει η Κυβέρνηση της Αγκόλας στην Επιτροπή που δημιουργήθηκε βάσει της απόφασης 864(1993) Απαγορεύεται η παροχή, από Έλληνες υπηκόους ή από το ελληνικό έδαφος, μηχανολογικών υπηρεσιών και υπηρεσιών συντήρησης, η πιστοποίηση καταλληλότητας πτήσεων, η πληρωμή νέων απαιτήσεων έναντι υπαρχόντων ασφαλιστικών συμβολαίων ή η προμήθεια ή ανανέωση άμεσης ασφάλισης αναφορικά με κάθε αεροσκάφος εγγεγραμμένο στην Αγκόλα εκτός από εκείνα που είναι στον κατάλογο που παρέχει η Κυβέρνηση της Αγκόλας στην επιτροπή που δημιουργήθηκε βάσει της Απόφασης 864(1993) ή αναφορικά με οποιοδήποτε αεροσκάφος που εισήλθε στο έδαφος της Αγκόλας δια μέσου άλλου από τα σημεία εισόδου που περιλαμβάνονται στον κατάλογο που αναφέρεται στο ανωτέρω άρθρο 4 Όλα τα μέτρα τα οποία ορίζονται στα Άρθρα 4, 5 και 6 δεν εφαρμόζονται στις περιπτώσεις ιατρικού επείγοντος ή σε πτήσεις αεροσκαφών που μεταφέρουν τροφές, φάρμακα ή προμήθειες για βασικές ανθρωπιστικές ανάγκες, όπως εκ των προτέρων εγκρίνονται από την Επιτροπή που δημιουργήθηκε κατ’ εφαρμογή της απόφασης 864(1993) Οι ανωτέρω απαγορεύσεις ισχύουν ανεξάρτητα από την ύπαρξη δικαιωμάτων ή υποχρεώσεων που έχουν προβλεφθεί από οποιαδήποτε διεθνή συμφωνία ή ιδιωτική σύμβαση που έχει συναφθεί ή οποιαδήποτε άδεια που έχει ήδη χορηγηθεί πριν από τις 28 Αυγούστου 1997, ημερομηνία υιοθέτησης της απόφασης 1127(1997). Στον Υπουργό των Εξωτερικών αναθέτουμε την δημοσίευση του παρόντος Διατάγματος και στον ως άνω Υπουργό ως και στους Υπουργούς Εθνικής Αμύνης, Εθνικής Οικονομίας, Οικονομικών, Ανάπτυξης, Δικαιοσύνης, Εμπορικής Ναυτιλίας, Δημόσιας Τάξης, και Μεταφορών και Επικοινωνιών, αναθέτουμε την εκτέλεση του παρόντος Διατάγματος.